ai4bharat/Pralekha huggingface dataset:
پنچایتی راج کی وزارت
پنچایتی راج کی وزارت نے یوم آئین منایا
آئین کے بارے میں بنیادی تعلیم ایف ای سی کتابچہ جاری کیا گیا جس میں آئین کی لازمی خصوصیا ت پیش کی گئی ہیں
نئی دہلی ،26نومبر:پنچایتی راج کی وزارت نے 26 نومبر 1949 کو آئین ساز اسمبلی کی جانب سے ہندوستان کے آئین کو منظور کئے جانے کی یاد میں آج یوم آئین منایا۔ تقریب پنچایتی راج کی وزارت کےسکریٹری جناب سول کمار کی قیادت میں وزارت کے تمام افسروں اور عملے کی جانب سے ہندوستان کے ا ٓئین کادیباچہ پڑھنے کے دوران صدرجمہوریہ ہند جناب رام ناتھ کووند کے شامل ہونے کے ساتھ شروع ہوئی۔
اس کے بعد پنچایتی راج کی وزارت کے ایڈیشنل سکریٹری ڈاکٹر سی ایچ کمار اور پنچایتی راج کی وزارت کے جوائنٹ سکریٹری جناب کے ایس سیٹھی کی جانب سے افسروں اور دیگر اہلکاروں کو شہریوں کے بنیادی حقوق پر عمل کرنے کا عہد دلایا گیا۔
ایف ای سی کتابچہ بھی اس موقع پر پنچایتی راج کی وزارت کے ایڈیشنل سکریٹری ڈاکٹر سی ایس کمار کی طرف سے جاری کیا گیا۔ یہ کتابچہ این آئی آر ڈی اور پی آر کے اشتراک سے تیار کیاگیا ہے۔ کتابچہ میں بھارت کے آئین کی لازمی خصوصیات پیش کی گئی ہیں۔
ریاست؍مرکز کے زیرانتظام علاقے کے پنچایتی راج محکموں اور پنچایتی راج اداروں نے بھی پورے جوش کے ساتھ یوم آئین منایا اور اس موقع پر آئین کےدیباچہ کو وسیع پیمانہ پر پڑھنے کااہتمام بھی کیا گیا تاکہ اس بات کویقینی بنایاجاسکے کہ کووڈ -19 عالمی وبا کے پیش نظر جاری کئے گئے رہنما خطوط پر سختی سے عمل کیا جائے۔
امور داخلہ کی وزارت
مرکزی وزیر داخلہ امت شاہ نے گلوان وادی کے بھارتی فوج کے بہادر شہیدوں کو خراج عقیدت پیش کیا اور ان کے کنبوں کے تئیں اپنی دلی اور انتہائی گہری تعزیت کا اظہار کیا
فوج کے شہیدوں کی شجاعت اور بہادری مادر وطن کے تئیں بھارت کے عزم کی عکاسی کرتی ہے: امت شاہ
میں ان کنبوں کے تئیں اپنا سر جھکاتا ہوں، جنہوں نے ایسے عظیم ہیرو سے بھارتی فوج پراپنا سایہ رکھا ہے:امت شاہ
وزیر داخلہ نے کہاکہ پوری قوم اور مودی حکومت غم کی اس گھڑی میں ان کے کنبوں کے ساتھ پوری طرح سے کھڑی ہے
زخمیوں کی جلد صحت یابی کے لئے دعا
مرکزی وزیر داخلہ جناب امت شاہ نے گلوان وادی کے بھارتی فوج کے جانباز اور بہادر شہیدوں کو اپنی انتہائی گہری اور دلی تعزیت کا اظہار کیا۔ جناب امت شاہ نے کہا کہ لداخ کے گلوان میں ہمارے مادر وطن کی حفاظت کرتے ہوئے ہمارے بہادر فوجیوں کے کھو جانے کی تکلیف کو ہم الفاظ میں بیان نہیں کرسکتے۔ انہوں نے کہا کہ پوری قوم اپنے لافانی ہیرو کو سلام پیش کرتی ہے، جنہوں نے بھارتی علاقے کو محفوظ بنانے اور اس کی حفاظت کرنے کے دوران اپنی جانوں کا نذرانہ پیش کیا۔انہوں نے کہا کہ ان کی شجاعت مادر وطن کے تئیں بھارت کے عزم کی عکاسی کرتی ہے۔
میں ان کنبوں کے تئیں سرجھکاتا ہوں، جنہوں نے اس طرح کے عظیم ہیرو کے ساتھ بھارتی فوج پر اپنا سایہ اور کر م رکھا ہے۔ وزیر داخلہ نے کہا کہ بھارت اپنے ان عظیم سپوتوں کی قربانیوں کی ہمیشہ قرض دار رہے گی اور پوری قوم اور مودی حکومت غم کی اس گھڑی میں ان کے کنبوں کے ساتھ پوری طرح کھڑی ہے۔ مرکزی وزیر داخلہ نے کہا کہ وہ مادر وطن کی حفاظت کرنے کے دوران زخمی ہونے والے بہادر جوانوں کی جلد صحت یابی کے لئے دعا کرتے ہیں۔
......................
م ن، ح ا، ع ر
17-06-2020
U-3336
(Visitor Counter : 105
صدر جمہوریہ کا سکریٹریٹ
صدرجمہوریہ ہند کل گروگرام میں ‘ خواتین ،قدرپرمبنی معاشرے کی بنیاد کی حیثیت سے ’کے موضوع پر قومی کنونشن کا افتتاح کریں گی
صدرجمہوریہ ہند کَل  گروگرام میں اوم شانتی ریٹریٹ سینٹرکادورہ کریں گی ، جہاں پروہ ‘خواتین ،قدرپرمبنی معاشرے کی بنیاد کی حیثیت سے ’کے موضوع پر قومی کنونشن کا افتتاح کریں گی اور‘کنبے کو بااختیاربنانا ، نام کی کل ہندبیداری مہم کاآغاز بھی کریں گی ۔
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 197.74 کروڑ سے تجاوز کرگئی
12 سے 14 سال کی عمر کے گروپ کے لئے 3.67 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,07,189 ہے
گذشتہ 24 گھنٹوں میں 17,070 نئے معاملات سامنے آئے
شفایابی کی شرح فی الحال 98.55 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 3.59 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 197.74 کروڑ  سے تجاوز کرگئی ہے۔یہ سنگ میل2,57,61,312سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.67کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,09,003
|
|
دوسری خوراک
|
|
1,00,66,532
|
|
احتیاطی خوراک
|
|
57,13,943
|
|
صف اول کے کارکنان
|
|
پہلی خوراک
|
|
1,84,24,110
|
|
دوسری خوراک
|
|
1,76,27,482
|
|
احتیاطی خوراک
|
|
1,03,27,205
|
|
12 سے 14 سال کی عمر کا گروپ
|
|
پہلی خوراک
|
|
3,67,58,383
|
|
دوسری خوراک
|
|
2,36,28,847
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,04,66,116
|
|
دوسری خوراک
|
|
4,88,71,705
|
|
18سے44برس کی عمرکےگروپکےافراد
|
|
پہلی خوراک
|
|
55,82,91,841
|
|
دوسری خوراک
|
|
50,17,07,192
|
|
احتیاطی خوراک
|
|
29,97,462
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,34,53,248
|
|
دوسری خوراک
|
|
19,35,31,330
|
|
احتیاطی خوراک
|
|
25,93,957
|
|
60 سال سے زیادہ عمرکےافراد
|
|
پہلی خوراک
|
|
12,72,66,892
|
|
دوسری خوراک
|
|
12,08,86,104
|
|
احتیاطی خوراک
|
|
2,44,49,689
|
|
احتیاطی خوراک
|
|
4,60,82,256
|
|
کل تعداد
|
|
1,97,74,71,041
ہندوستان میں زیرعلاج مریضوں کی تعداد آج 1,07,189 ہوگئی جو ملک کے مجموعی پازیٹو معاملات کا 0.25 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.55 فیصد ہے۔گزشتہ 24 گھنٹوں کے دوران 14, 413 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,28,36,906 ہے۔
گزشتہ 24 گھنٹوں کے دوران 17,07019 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 5,02,150 انجام دیئے گئے۔ ہندوستان میں اس وقت تک مجموعی طور پر86.28 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 3.59 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 3.40 فیصد درج کی گئی ہے۔
محنت اور روزگار کی وزارت
خصوصی مہم 2.0: صفائی ستھرائی اور اچھی حکمرانی کی راہ ہموار کرنے کا ایک قدم
تعمیل سے متعلق بوجھ کو کم کرنے اور زندگی بسر کرنا آسان بنانے کو فروغ دینا اس مہم کا اہم مقصد ہے
بھارتی حکومت نے 2 اکتوبر 2022 کو خصوصی مہم 2.0 کا آغاز کیا۔ یہ مہم محنت و روزگار کی وزارت کی تمام تنظیموں میں چلائی جا رہی ہے۔ محنت و روزگار کے مرکزی وزیر جناب بھوپندر یادو اور محنت و روزگار کی وزارت کی سکریٹری محترمہ آرتی آہوجا وزارت اور علاقائی تنظیموں کے افسران کے ساتھ خصوصی مہم 2.0 کے تحت جاری سرگرمیوں کا ہفتہ واری جائزہ لے رہے ہیں۔
اس مہم کا اہم مقصد سرکاری دفاتر اور وزارت میں زیر التوا معاملات کے نپٹارے کو یقینی بنانا ہے۔ اس کے علاوہ، اس میں داخلی نگرنی کے نظام کو مضبوط بنانا اور ریکارڈ کی بہتر انتظام کاری کے لیے افسران کو ریکارڈ انتظام کاری اور فزیکل ریکارڈس کو ڈجیٹل شکل دینے کے کام کے لیے تربیت فراہم کرانا شامل ہے۔
خصوصی مہم 2.0 دو مراحل میں چلائی جا رہی ہے – تیاری کا مرحلہ: 14 ستمبر 2022 سے لے کر 30 ستمبر 2022 تک اور عمل درآمد کا مرحلہ: 2 اکتوبر سے لے کر 31 اکتوبر 2022 تک۔ مہم 2.0 کے تحت اراکین پارلیمنٹ کے ریفرینسز، ریاستی حکومتوں کے ریفرینسز، بین وزارتی ریفرینسز، پارلیمانی یقین دہانیاں، پی ایم او ریفرینسز، عوامی شکایات کے ازالے اور اس سے متعلق اپیلیں، ریکارڈ انتظام کاری اور تعمیل کے بوجھ کو کم کرنے اور شہریوں کے لیے زندگی بسر کرنا آسان بنانے کو بڑھاوا دینے کے لیے موجودہ قواعد و ضوابط کا جائزہ جیسے امور شامل ہیں۔
وزارت اور تمام فیلڈ دفاتر کی صفائی ستھرائی ، جگہ کی انتظام کاری اور تزئین کاری کے لیے جامع منصوبہ بندی اور نگرانی کو تیاری کے مرحلہ کا حصہ بنایا گیا۔ اس مرحلے میں نگرانی کے لائق دیگر معیارات کے ساتھ مجموعی طور پر مہم کے 1248 مقامات کی شناخت کی گئی۔ نفاذ کے مرحلے میں یومیہ ڈاٹا جمع کیا جا رہا ہے اور مسائل کے جلد از جلد حل کے سلسلے میں زیر التوا معاملات کے نپٹارے کے لیے ایک خصوصی مہم پورٹل بنایا گیا ہے۔
محنت و روزگار کی وزارت میں خصوصی مہم 2.0 کے تحت اب تک کی گئی سرگرمیوں کی پیش رفت پورٹ اس طرح ہے:
خصوصی مہم 2.0 کے دوران محنت و روزگار کی وزارت کے ذریعہ اختیار کیے گئے کچھ اختراعی اور بہترین طور طریقہ مندرجہ ذیل ہیں:
- دوردرشن کی ٹیم کے ذریعہ 115 برس قدیم ڈی جی ایم ایس دفتر  اور رہائشی عمارت، کتب خانے، میٹنگ ہال، وغیرہ کی فلمنگ۔ اس میں 100 برس سے زائد پرانے ریکارڈ کی نگرانی کرنے والے ریکارڈ روم کے ساتھ ساتھ مونی ڈیھ کولیئری میں تعینات مونوریل مین رائیڈنگ سسٹم اور ڈجیٹائزیشن سے متعلق سرگرمیوں پر بھی احاطہ کیا گیا۔
- ای پی ایف او، گورکھپور کے ذریعہ تقریباً 2000 مربع فٹ رقبہ میں بکھرے پرانی عمارت کے ملبے کی صفائی کے بعد اِن ہاؤس نرسری کی تجویز اور اس کے بعد طبی خواص کے حامل پودے لگانا۔
- ای پی ایف او، گورکھپور کے ذریعہ دفتر کے گیٹ سے استقبالیہ تک تقریباً 200 میٹر طویل پیدل راستے پر بزرگ وزیرٹر حضرات کو وہیل چیئر کی سہولت فراہم کرنا۔
خصوصی مہم 2.0 ابھی بھی جاری ہے اور اس کا مقصد سرکاری دفاتر میں تمام زیر التوا معاملات کے جلد از نپٹارے اور صفائی ستھرائی کو یقینی بنانا ہے۔
ارضیاتی سائنس کی وزارت
پانچ سے 9 اپریل کے دوران جموںوکشمیر ،لداخ، گلگت ، بلتستان،مظفرآباد اور ہماچل پردیش اور چھ سے 9 اپریل کے دوران پورے اتراکھنڈ میں بڑے پیمانے پر بارش اوربرفباری کا امکان ہے
پنجاب ، ہریانہ اور مغربی اترپردیش میں 5سے 7 اپریل کے درمیان بارش ہوگی
جموںوکشمیر ،لداخ، گلگت ، بلتستان،مظفرآباد اور ہماچل پردیش اور چھ اپریل کوبارش اور برفباری ہوگی اوراتراکھنڈ میں7 اپریل کو بھاری بارش یا برفباری ہوسکتی ہے
پانچ سے 7 اپریل کے دوران مغربی راجستھان میں دوردراز کے مقامات پر دھول بھری آندھی اور گرج چمک کے ساتھ طوفان اور تیز ہوائیں  چلنے کا امکان ہے
نئی دہلی، 05 اپریل 2021:موسم کی پیشگی جانکاری دینے والے بھارت کے موسمیات کے محکمے آئی ایم ڈی کے مطابق موسم کے بارے میں اہم خصوصیات ۔
سمندری سطح سے 3.1 کلومیٹر اور 7.6 کلومیٹر کےدرمیان ہوا کے کم دباؤ کے سبب مغربی سمت سے موسم میں ہونےوالی تبدیلی سے 6 اپریل کو مغربی ہمالیائی خطے میں اثر پڑسکتا ہے اور اس کے زیر اثر بارش اور دھول بھری آندھی چلنے کا امکان ہے۔ 5 سے 9 اپریل کے دوران جموں وکشمیر ،لداخ ، گلگت ، بلتستان ، مظفر آباد اور ہماچل پردیش میں دور دور تک بارش یا برفباری ہوسکتی ہے۔ اس کے علاوہ 6سے 9 اپریل کے درمیان بارش یا برفباری ہونے کا امکان ہے۔
5سے 7اپریل کے دوران مغربی اترپردیش میں دوردور تک بارش ہوگی۔
گرم لہر :
اگلے 24 گھنٹے کے دوران جنوب مغربی راجستھان میں دور دراز کے علاقوںمیں گرم لہر چلنے کا امکان ہے اور اگلے دودن کے دوران مشرقی راجستھان میں اگلے تین دن کے دوران ودربھ میں گرم لہر چلنے کا امکان ہے۔
موسم کے مشاہدات:
جموںوکشمیر ،لداخ،گلگت ،بلتستان ، مظفرآباداور انڈومان نکوبار جزائراور اروناچل پردیش کے علاوہ آسام ، میگھالیہ اور سکم ،اوڈیشہ ،ساحلی آندھرا پردیش اور یانم تمل ناڈو ، پڈوچیری ،کرائیکل اور ماہے کے کچھ علاقوں میں کل بھارتی وقت کے مطابق ساڑھے آٹھ بجے بارش ہوئی اورگرج چمک کے ساتھ چھینٹے پڑے۔
4 اپریل 2021 کو زیادہ سے زیادہ درجہ حرارت:
اروناچل پردیش میں کچھ مقامات پر معمول سے اوپر جبکہ مغڑبی راجستھان میں کچھ مقامات پر زیادہ سے زیادہ درجہ حرارت معمول سے زیادہ درج کیا گیا۔ہماچل پردیش ، اتراکھنڈ ، ہریانہ ،چنڈی گڑھ ،دلی ، پنجاب اور مشرقی راجستھان میں کچھ مقامات پر درجہ حرارت معمول سے اوپر رہا۔
وزارت خزانہ
مالی سال 21۔2020 کی عارضی خالص بالواسطہ ٹیکس وصولی  سے مالی سال 20۔2019 کے حقیقی محصول کے مقابلے میں 12 فیصد کے اضافے کا پتہ چلتا ہے
خالص بالواسطہ ٹیکس وصولی مالی سال 21۔2020 کے لئے بالواسطہ ٹیکسوں کے 9.89 لاکھ کروڑ روپے کے ترمیم شدہ تخمینے کا 108.2 فیصد ہے
نئی دہلی، 13 اپریل 2021، مالی سال 21۔2020 کی بالواسطہ ٹیکس وصولی  کے عارضی اعداد و شمار سے 10.71 لاکھ کروڑ روپے کے خالص محصول کی وصولی کا پتہ چلتا ہے جبکہ مالی سال 20۔2019 میں یہ وصولی 9.54 لاکھ کروڑ روپے کی تھی۔ اس طرح وصولی میں 12.3 فیصد کا اضافہ ہوا ہے۔ مالی سال 21۔2020 کی خالص بالواسطہ ٹیکس وصولی سے مالی سال 21۔2020 کے لئے بالواسطہ ٹیکسوں کے ترمیم شدہ تخمینے کے 108.2 فیصد ہونے کا پتہ چلتا ہے۔
جہاں تک کسٹمز کا تعلق ہے، مالی سال 21۔2020 کے دوران خالص ٹیکس وصولی 1.32 لاک کروڑ روپے رہی ہے جبکہ گزشتہ مالی سال کے دوران یہ 1.09 لاکھ کروڑ روپے تھی۔ اس طرح تقریباً 21 فیصد اضافے کا پتہ چلتا ہے۔
مالی 21۔2020 کے دوران سینٹر ایکسائز اور سروس ٹیکس  کی مد میں خالص ٹیکس وصولی 3.91 لاکھ کروڑ روپے رہی ہے جبکہ گزشتہ مالی سال میں یہ 2.45 لاکھ کروڑ روپے تھی۔اس طرح 59 فیصد سے زیادہ کا اضافہ درج کیا گیا ہے۔
مالی 21۔2020 کے دوران مرکی جی ایس ٹی  کی مد میں خالص ٹیکس وصولی 5.48 لاکھ کروڑ روپے کی رہی ہے جبکہ گزشتہ مالی سال میں یہ 5.99 لاکھ کروڑ روپے تھی۔ مالی 21۔2020 کے لئے سی جی ایس ٹی اور کمپنسیشن سیس سمیت خالص جی ایس ٹی وصولی کا ترمیم شدہ تخمینہ 5.15 لاکھ کروڑ روپے کا تھا۔ اس طرح حقیقی خالص جی ایس ٹی وصولی مجموعی نشانہ وصولی کا 106 فیصد رہی ہے۔ اگرچہ یہ گزشتہ مالی سال کی وصولی کے مقابلے میں 8 فیصد کم رہی۔جی ایس ٹی وصولی مالی سال کی پہلی ششماہی میں کووڈ کی وجہ سےبری طرح متاثر ہوئی لیکن دوسری ششماہی میں جی ایس ٹی وصولی میں اچھا اضافہ درج کیا گیا اور وصولی گزشتہ چھ ماہ میں سے ہر ایک کے مقابلے میں ایک لاکھ کروڑ روپے زیادہ رہی۔ مارچ میں جی ایس ٹی وصولی جنوری فروری ماہ کی بہت اچھی وصولی کے بعد 1.24 لاکھ کروڑ وپے رہی۔مرکزی حکومت کی جانب سےکئے گئے متعدد اقدامات سے جی ایس ٹی کی وصولی بہتر بنانے میں مدد ملی ہے۔
مذکورہ بالا اعداد و شمار عارضی ہیں اور ان میں التوا شدہ معاملات کی وجہ سے تبدیلی کی جاسکتی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3676
(Visitor Counter : 160
بجلی کی وزارت
این ٹی پی سی نے لیہہ میں بھارت کا پہلا گرین ہائیڈروجن فیولنگ اسٹیشن قائم کرنے کے لیے ٹینڈر مدعو کیا
اس پروجیکٹ سے خطے میں کاربن اخراج سے پاک ٹرانسپورٹ اور سیاحت کو فروغ ملے گا
لیہہ میں 1.25 میگاواٹ کا وقف شمسی پلانٹ بھی قائم کیا جائے گا
نئی دہلی، 29 جولائی 2021: این ٹی پی سی کی مکمل ملکیت والی ذیلی کمپنی نیشنل تھرمل پاور کارپوریشن رینیوایبل انرجی لمیٹڈ  نے لیہہ میں بھارت کا پہلا گرین ہائیڈروجن فیولنگ اسٹیشن قائم کرنے کے لیے گھریلو ٹینڈر مدعو کیا ہے۔ بولی سے متعلق دستاویزات کی فروخت 31 جولائی 2021 سے شروع ہوگی۔
یہ ٹینڈر این ٹی پی سی ودیت ویاپار نگم لمیٹڈ  کی طرف سے لداخ کے لیے فیول سیل بسوں کی خریداری کے لیے حال ہی میں جاری کردہ ٹینڈر کے بعد جاری کیا گیا ہے۔ این ٹی پی سی آر ای ایل اور این وی وی این مشترکہ طور پر لداخ کے مرکز کے زیر انتظام علاقے میں گرین موبلیٹی پروجیکٹ پر عمل درآمد کریں گے۔ ہائیڈروجن فیولنگ اسٹیشن کو مکمل طور پر ماحول دوست بنانے کے لیے این ٹی پی سی آر ای ایل کے ذریعے لیہہ میں 1.25 میگاواٹ کا وقف شمسی پلانٹ بھی قائم کیا جارہا ہے۔ توقع ہے کہ شمسی پلانٹ کا ٹھیکہ ایک ماہ کے اندر دے دیا جائے گا۔
این ٹی پی سی آر ای ایل نے اس سے قبل اونچائی والے علاقے میں گرین ہائیڈروجن ٹیکنالوجی کی ترقی کے لیے مرکزی علاقہ لداخ کے ساتھ ایک تاریخی مفاہمت نامے پر دستخط کیے ہیں۔ اس منصوبے کی کام یابی سے لیہہ اور اس کے آس پاس کے علاقوں میں اخراج سے پاک ٹرانسپورٹ کے ایک نئے دور کا آغاز ہوگا اور بھارت اس باوقار شعبے میں قائدانہ کردار ادا کرنے والے چند ممالک میں شامل ہوگا۔
یہ منصوبہ اس علاقے میں صاف ستھرے اور ماحول دوست ایکو سسٹم کی تعمیر کی جانب فیصلہ کن قدم ہوگا۔ اس پروجیکٹ کے کام یاب نفاذ سے مرکز کے زیر انتظام علاقے لداخ کے ٹرانسپورٹ کے مسائل میں بھی کمی آئے گی اور یہ خطے میں سیاحت کو فروغ دینے والا ایک بڑا قدم ثابت ہوگا۔
امور داخلہ کی وزارت
جموں و کشمیر کے لئے ترغیبی پیکیج
نئی دہلی، 3/فروری 2021 ۔ جموں و کشمیر کی حکومت نے 25 ستمبر 2020 کو 1352.99 کروڑ روپئے کے بزنس ریوائیول پیکیج کو منظوری دی ہے۔
31دسمبر 2020 تک 434.08 کروڑ روپئے جاری کردیے گئے تھے، جن میں سے 250 کروڑ روپئے اقتصادی پیکیج اور 184.08 کروڑ روپئے کووڈ-19 ریلیف کے طور پر تھے۔ 31 دسمبر 2020 تک 434.08 کروڑ روپئے کا مکمل طور پر استعمال کیا جاچکا ہے۔
یہ جانکاری آج راجیہ سبھا میں ایک سوال کے تحریری جواب میں امور داخلہ کے وزیر مملکت جناب جی کشن ریڈی نے دی۔
وزارتِ تعلیم
آئی ٹی پر مبنی تعلیم کے فروغ کے لئے حکومت کے اقدامات
نئی دہلی 22 جولائی 2021: 17 مئی 2020 کو آتم نربھربھارت ابھیان کے حصے کے طور پر پی ایم ای ودیا کے نام سے ایک جامع پہل کا آغاز کیا گیا، جس کے تحت تعلیم تک رسائی کے لئے ڈیجیٹل / آن لائن/ آن ائر سے متعلق تمام کوششوں کو یکجا کیا گیا ہے۔ اس کے مشمولات ہیں:۔
- DIKSHA ریاستوں اور مرکزی انتظام والے علاقوں میں اسکولی تعلیم کے لئے، معیاری ای مشن فراہم کرنے کے لئے ملک کا ڈیجیٹل بنیادی ڈھانچہ ہے اور اس میں تمام درجات کے لئے کیو آر کوڈڈ نصابی کتابیں موجود ہیں۔
- پہلے درجے سے بارہویں درجے تک نامزد سوئم پر بھاٹی وی چینل ۔
- ریڈیو، کمیونٹی ریڈیو اور CBSE پوڈ کاسٹ شکشا وانی کا زیادہ سے زیادہ استعمال
- سماعت اور بینائی کی معذوری سے دو چار لوگوں کے لئے خصوصی ای مشن ڈیجیٹل رسائی والے اطلاعاتی نظام  پر مہیا اور سائن لینگویج میں متن NIOS ویب سائٹ / یوٹیوب پر مہیا۔
آن لائن تعلیم کو فروغ دینے کے لئے UGC نے ضروری ضابطوں کا اعلان کیا ہے جن کے ذریعہ یونیورسٹیوں کو کل وقتی آن لائن پروگرام شروع کرنے میں سہولت ہوتی ہے۔
تعلیم کی وزارت نے SWAYAM،سوئم پربھا، نیشنل ڈیجیٹل لائبریری، ورچوئل لیب ای ینتر، NEAT کے ذریعہ طلبہ کی معیاری تعلیم کو یقینی بنانے کی کوشش کی ہے۔
دیہی علاقوں میں انٹر نیٹ کنکٹوٹی کو بہتر بنانے کے لئے MEITY کی سی ایس سی۔ ای گواننس سروس انڈیا لمیٹڈ کو اسکولوں سمیت سرکاری اداروں میں فائبر ٹو دی ہوم کنکٹوٹی فراہم کرنے کی ذمہ داری سونپی گئی ہے۔
ثانوی تعلیم کے مرکزی بورڈ نے ایک سائبر سیکیورٹی ہینڈ بک شروع کی ہے تاکہ طلبہ میں محفوظ اور صحت مند ڈیجیٹل عادات کو پروان چڑھایا جاسکے ۔ سائبر سیکیورٹی ہینڈ بک اس لنک پر دستیاب ہے۔
http://cbseacademic.nic.in/web_material/Manuals/Cyber_Safety_Manual.pdf.
NISHTHA کے نام سے مربوط ٹیچرز ٹریننگ پروگرام شروع کیا گیا ہے۔ NISHTHA اس لنک پر دستیاب ہے۔https://itpd.ncert.gov.in//
تعلیم کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں یہ معلومات دیں۔
سماجی انصاف اور تفویض اختیارات کی وزارت
معذور افراد کو بااختیار بنانے کا محکمہ پنجی، گوا میں دو روزہ سینسیٹائزیشن ورکشاپ کا انعقاد کرے گا
معذور افراد کو بااختیار بنانے کا محکمہ، چیف کمشنر برائے معذور افراد  کے دفتر کے ساتھ مل کر 6 اور 7 جنوری 2023 کو تاج ویوانتا، پنجی، گوا میں دو روزہ سینسیٹائزیشن ورکشاپ کا انعقاد کر رہا ہے۔ مجوزہ ورکشاپ میں معذوری کے شعبے میں بہترین طرز عمل، رسائی کو بہتر بنانے، معذور افراد کے لیے مختلف اسکیموں اور پروگراموں کے نفاذ سے متعلق مسائل، رسائی کے شعبے میں اختراعات اور ایکشن پلان وغیرہ پر بات چیت کی جائے گی۔ ریاستوں/ مرکز کے زیر انتظام علاقوں کی حکومت کے نمائندے اور کچھ نامور این جی اوز اور دیگر متعلقین اس بات میں حصہ لیں گے۔
ورکشاپ کا افتتاح سماجی انصاف اور تفویض بااختیارات کے مرکزی وزیر ڈاکٹر وریندر کمار دوپہر 1:30 بجے کریں گے اور گوا کے وزیر اعلیٰ ڈاکٹر پرمود ساونت مہمان خصوصی کے طور پر ورکشاپ میں شرکت کریں گے۔ ورکشاپ کے دوران مختلف ریاستوں/مرکز کے زیر انتظام علاقوں کے سکریٹریز اور تمام ریاستوں/مرکز کے زیر انتظام علاقوں کے معذور افراد کے کمشنر، معذور افراد کو بااختیار بنانے کے محکمے کی مختلف اسکیموں کو نافذ کرنے والی کچھ چنندہ این جی اوز کے نمائندے، اور رسائی اور سوگمیا تیرتھ کے میدان میں کام کرنے والی کچھ شناخت شدہ تنظیمیں بھی اس ورکشاپ کے دوران موجود ہوں گی۔
۔۔۔۔۔۔۔۔۔۔۔
ش ح۔ا گ۔ن ا۔
U-152
(Visitor Counter : 76
مکانات اور شہری غریبی کے خاتمے کی وزارت
پورے تعمیراتی ماحول کے عرصے میں پائیداری اور آب و ہوا کے لئے سازگاری کو اپنایا جانا چاہئے: جناب ہردیپ سنگھ پوری
’’تعمیراتی ماحول کو کاربن سے پاک بنانے کی فوری ضرورت ہے‘‘: جناب ہردیپ سنگھ پوری
تعمیراتی صنعت میں نئی اور ابھرتی ہوئی تعمیراتی ٹیکنالوجی اور مادوں کو اپنانے پر کانفرنس کا افتتاح
ہاؤسنگ اور شہری امور اور پٹرولیم و قدرتی گیس کے مرکزی وزیر جناب ہردیپ سنگھ پوری نے پورے تعمیراتی ماحول کے عرصے میں پائیداری اور آب و ہوا کے لئے سازگاری کو اپنانے کے تناظر میں شہری منصوبہ بندی کی ضرورت پر زور دیا ہے۔ تعمیراتی صنعت میں نئی اور ابھرتی ہوئی ٹیکنالوجیوں اور تعمیراتی ساز و سامان کو اپنانے پر کانفرنس کا افتتاح کرتے ہوئے وزیر موصوف نے کہا کہ مودی حکومت نے شہر کاری کو کثیر رخی ترقی کے لئے ایک موقع کے طور پر دیکھا ہے اور اس لئے بھارت شہر کاری کی منصوبہ بندی کے لئے انتہائی جامع پروگراموں میں سے ایک کو اپنا رہا ہے۔ یہی وجہ ہے کہ پردھان منتری آواس یوجنا – شہری  نے، جو وزارت کی ایک اہم اسکیم ہے، خاص اہمیت حاصل کرلی ہے، کیونکہ اس نے پائیدار اور گرین بنیادی ڈھانچے کو تشکیل دیتے ہوئے بھارت کے شہری غریبوں کے لئے سستے مکانوں کے مسئلے کو حل کیا ہے۔ پی ایم اے وائی- یو نے تعمیر کے لئے گرین ٹیکنالوجی کے استعمال کو اجاگر کرتے ہوئے جناب پوری نے اجتماع کو بتایا کہ پائیدار تعمیراتی سامان جیسے راکھ سے بنی اینٹیں / بلاک اور اے سی سی بلاک کا استعمال کرتے ہوئے مشن کے تحت 43.3 لاکھ مکان تعمیر کئے جارہے ہیں۔ ان مکانوں سے دسمبر 2024 کے آخر تک سی او2 کے اخراج میں 9 ملین ٹن کی کمی آئے گی۔
مکانوں کی تعمیر کے سیکٹر میں ایک زبردست تبدیلی لانے کے لئے ہاؤسنگ اور شہری امور کی وزارت  نے گلوبل ہاؤسنگ ٹیکنالوجی چیلنج  کے تحت پوری دنیا سے 54 اختراعی تعمیراتی ٹیکنالوجیز کو منتخب کیا ہے۔ اس کے علاوہ 6 لائٹ ہاؤس پروجیکٹوں کے تحت چنئی، راجکوٹ، اندور، لکھنؤ، رانچی اور اگرتلہ میں 6368 مکانات کی تعمیر کی جارہی ہے۔ وزیر موصوف نے اختراعی تعمیراتی ٹیکنالوجیز کے استعمال سے تعمیراتی لاگت، وقت، سیمنٹ کے استعمال اور ملبہ کم ہونے کے علاوہ حرارتی آرام اور لاگت میں کمی سمیت متعدد فوائد گنوائے۔
ایم او ایچ یو اے میں ایم او ایس جناب کوشل کشور نے جدید اور اختراعی ٹیکنالوجی کو استعمال کرتے ہوئے سماج کے تمام طبقوں کے لئے معیاری مکان فراہم کرنے کی ضرورت کا اعادہ کیا، کیونکہ اس سے نئے اور خودکفیل بھارت میں معیار زندگی کو بہتر بنانے میں مدد ملے گی۔ ایم او ایچ یو اے کے سکریٹری جناب منوج جوشی نے تعمیرات کے لئے جدید اور گرین ٹیکنالوجیز کی اہمیت کو فروغ دینے اور اہم دھارے میں شامل کرنے پر زور دیا، جس سے مکانوں کی مانگ کو پورا کرنے میں مدد ملے گی۔ یہ تعمیراتی ساز و سامان مکانوں کی بہتر اور معیاری تعمیر میں مدد کرتے ہیں اور ملک کے مختلف آب و ہوا اور جغرافیائی آلات کے لئے سازگار ہوتے ہیں۔ اس کانفرنس کا اہتمام سی آر ای ڈی اے آئی نے سی پی ڈبلیو ڈی اور این بی سی سی کے اشتراک سے جس میں تعمیر اور زمین جائیداد کی صنعتوں کے کچھ بہترین دماغ یکجا ہوئے تھے۔
محنت اور روزگار کی وزارت
مہاجر مزدوروں کے لئے قومی کمیشن
نیتی آیوگ نے مہاجر مزدوروں کےلئے ایک قومی کارروائی منصوبہ تیار کرنے کےلئے ایک ذیلی گروپ تشکیل دیا ہے۔اس ذیلی گروپ کے اراکین بھارت سرکار کی متعدد وزارتوں ، موضوع کے ماہرین ، غیر سرکاری تنظیموں اور سول سوسائٹی تنظیموں سے وابستہ افراد ہوں گے، جو مہاجر مزدوروں سے متعلق مسائل کے حل کے لئے ایک معقول کارروائی منصوبہ تیار کریں گے۔
مہاجر مزدورں کے مفادات کے تحفظ کے لئے مرکزی حکومت نے انٹر –اسٹیٹ مائگرینٹ ورک مین ایکٹ 1979بنایا تھا۔اس ایکٹ کو اب پیشہ ورانہ تحفظ ، صحت اور کام کرنے کے حالات سے متعلق کوڈ 2020ء میں ضم کردیا گیا ہے اور اس کوڈ کو 29 ستمبر 2020ء کو نوٹیفائی کردیا گیا ہے۔ مذکورہ کوڈ جسے عام طورپر او ایس ایچ کوڈ کے طورپر جانا جاتا ہے، کام کرنے کے شائستہ ماحول ، کم از کم مزدوری، شکایات کے ازالے کا میکانزم، بدسلوکی اور استحصال ، مہاجر مزدوروں سمیت سبھی زمرے کے منظم اور غیر منظم ورکروں کی ہنرمندی میں اضافے اور سماجی تحفظ التزام کیاگیا ہے۔
کوڈ کے موجودہ التزامات ہر اُس ادارے کے اوپر قابل نفاذ ہیں، جس میں 10یا اس سے زیادہ بین ریاستی مہاجر مزدور برسر روزگار ہیں یا پھر وہ گزشتہ 12 مہینوں میں کسی بھی دن برسر روزگار تھے۔
یہ اطلاع محنت و روزگار کے وزیر مملکت ،جناب سنتوش کمارگنگوار نےآج راجیہ سبھا میں ایک تحریری جواب میں دی۔
بھارتی چناؤ کمیشن
جناب راجیو کمار نے بھارت کے 25ویں سی ای سی کے عہدہ کا چارج سنبھا لا
نئی دہلی، 15/مئی 2022 ۔ جناب راجیو کمار نے آج 12 مئی 2022 کو جاری کئے گئے وزارت قانون و انصاف، بھارت سرکار کے گزٹ نوٹیفکیشن کی تعمیل کرتے ہوئے الیکشن کمیشن آف انڈیا، نرواچن سدن، نئی دہلی میں بھارت کے 25ویں چیف الیکشن کمشنر کے طور پر اپنے عہدہ کا چارج سنبھال لیا۔
جناب راجیو کمار الیکشن کمیشن میں یکم ستمبر 2020 سے الیکشن کمشنر کے طور پر خدمات انجام دے رہے ہیں۔ الیکشن کمشنر کے طور پر ان کے دور میں، 2020 میں بہار کے ریاستی اسمبلی انتخابات، مارچ-اپریل 2021 میں کووڈ کے اندیشوں کے دوران آسام، کیرالہ، پڈوچیری، تمل ناڈو، مغربی بنگال اور حال ہی میں 2022 کے اوائل میں گوا، منی پور، پنجاب، اتراکھنڈ اور اتر پردیش کے انتخابات منعقد ہوئے۔
سی ای سی کا عہدہ سنبھالنے کے بعد، جناب راجیو کمار نے کہا کہ انہیں الیکشن کمیشن کی سربراہی کی ذمہ داری سونپنا اعزاز کی بات ہے، جو آئین ہند کے ذریعہ تحفے میں دیئے گئے بہترین اداروں میں سے ایک ہے، یہ ادارہ جو ہمارے ملک میں جمہوریت کو فروغ دیتا ہے۔ انہوں نے کہا کہ گزشتہ ستر سالوں کے دوران الیکشن کمیشن نے ہمارے شہریوں کو آزادانہ اور منصفانہ انتخابات کی فراہمی، انتخابی فہرستوں کی درستگی کو یقینی بنانے، بدعنوانی کو روکنے اور ہمارے انتخابات کے معیار کو بلند کرنے کے لیے بہت کچھ کیا ہے۔ انہوں نے کہا کہ کمیشن بدلتے ہوئے منظر نامے میں متحرک ارتقاء کے لیے کسی بھی بڑی اصلاح کی خاطر مشاورت اور اتفاق رائے کے وقت ،وقت کی کسوٹی پر کھرے اترے اور جمہوری طریقوں کی پیروی کرے گا۔ اور ان معاملات میں جن کے لیے یہ آئین کے تحت ذمہ دار ہے، ای سی آئی سخت فیصلوں سے پیچھے نہیں ہٹے گا۔
جناب کمار نے یہ بھی کہا کہ بہتر انتخابی انتظام اور آپریشنز کے لیے شفافیت اور ووٹر خدمات میں آسانی لانے کے لیے طریقہ کار اور طریقوں کو آسان بنانے کے لیے ٹیکنالوجی کو آگے بھی ایک اہم ذریعہ بنایا جائے گا۔